कासगंज/पटियाली। अनुभूति सेवा समिति के प्रेरणाश्रोत आईजी रीवा जोन अंशुमान यादव ने मध्यप्रदेश के मोस्ट वांटेड डकैत ललित पटेल के गिरोह का सफाया करने के लिये एनकाउंटर स्पेशलिस्टों के साथ टीम का नेतृत्व करते हुये ललित गिरोह के तीन डकैतों को जिंदा गिरफ्तार किया और ललित पटेल का एनकाउंटर कर क्षेत्र को भयमुक्त बना दिया जिसको लेकर मध्यप्रदेश के मुख्यमंत्री शिवराज सिंह चैहान ने उनको सम्मानित किया है उनको सम्मान मिलने की खबर से क्षेत्र में खुशी की लहर दौड गयी है। आईजी अंशुमान यादव को सम्मानित किये जाने पर नगर के अनुभूति सेवा समिति सेंटर पर मिष्ठान वितरण किया गया।